[{"text_idx": "#000007", "text": "Daeth mwy na 2,500 o fyfyrwyr o ledled Bowys i\u2019r digwyddiad a gynhaliwyd ar 7 Mawrth ym Maes y Sioe Frenhinol Llanelwedd, Llanfair ym Muallt. Bwriad y sioe oedd dangos y cyfleoedd sydd ar gael i bobl ifanc ym Mhowys ar o\u0302l iddynt adael yr ysgol neu addysg bellach, gydag amrywiaeth o arddangoswyr a sefydliadau yn mynychu\u2019r digwyddiad."}, {"text_idx": "#000008", "text": "Alana Spencer, sef enillydd y sioe BBC \u2018The Apprentice\u2019 yn 2016 oedd y gwestai arbennig ar y diwrnod ac roedd cyfle i nifer o\u2019n myfyrwyr gyfarfod a\u0302 hi."}, {"text_idx": "#000009", "text": "Roedd Alana hefyd yn feirniad yn y gystadleuaeth fewnol lle yr oedd ysgolion a cholegau yn cael eu gwahodd i gyflwyno\u2019u barnau am \u2018denu pobl ifanc i fyw a gweithio ym Mhowys\u2019."}, {"text_idx": "#000010", "text": "Gwnaethpwyd argraff dda ar y beirniaid gan fyfyrwyr o Goleg Y Drenewydd a Choleg Bannau Brycheiniog ill dau ac aeth y myfyrwyr drwyddo i\u2019r rownd derfynol!"}, {"text_idx": "#000011", "text": "Roedd cyfle i bawb a fynychodd y digwyddiad gyfarfod Ellie Williams ac Eifion Jones, sef 2 o\u2019n myfyrwyr a oedd yn cymryd rhan gydag Alana mewn sesiwn holi ac ateb i roi blas ar eich llwybrau gyrfaol."}, {"text_idx": "#000016", "text": "Mae\u2019r Ffair Gyrfaoedd wedi bod yn arbennig o ddefnyddiol i Ellie a dywedodd ei bod hi\u2019n falch bod ei darlithwyr yn y Coleg wedi ei pherswadio i fynychu\u2019r digwyddiad."}]